Rozhodnutie Komisie
z 20. februára 2004,
ktorým sa mení a dopĺňa rozhodnutie 1999/815, ktorým sa prijímajú opatrenia na zákaz umiestnenia hračiek a výrobkov určených na starostlivosť o dieťa, ktoré môžu deti mladšie ako 3 roky vkladať do úst, vyrobených z mäkkého PVC, ktoré obsahujú niektoré ftaláty
(oznámené pod číslom dokumentu C(2004) 524)
(Text s významom pre EHP)
(2004/178/ES)
KOMISIA EURÓPSKYCH SPOLOČENSTIEV
so zreteľom na Zmluvu o založení Európskeho spoločenstva,
so zreteľom na smernicu Európskeho parlamentu a Rady 2001/95/ES z 3. decembra 2001 o všeobecnej bezpečnosti výrobkov [1], a najmä jej článok 13 ods. 2,
keďže:
(1) 7. decembra 1999 Komisia prijala rozhodnutie 1999/815/ES [2] založené na článku 9 smernice 92/59/EHS [3], ktorým žiada členské štáty, aby zakázali umiestnenie hračiek a výrobkov určených na starostlivosť o dieťa, ktoré môžu deti mladšie ako 3 roky vkladať do úst, vyrobených z mäkkého PVC, ktoré obsahuje jednu alebo viaceré z látok di-izo-nonylftalát (DINP), di(2-etylhexyl)ftalát (DEHP), dibutylftalát (DBP), di-izo-decylftalát (DIDP), di-n-oktylftalát (DNOP) a butylbenzylftalát (BBP) na trh.
(2) Platnosť rozhodnutia 1999/815/ES bola obmedzená na tri mesiace, v súlade s ustanovením článku 11 ods. 2 smernice 92/59/EHS. Preto platnosť rozhodnutia vypršala 8. marca 2000.
(3) Pri prijatí rozhodnutia 1999/815/ES bolo ustanovené predĺženie platnosti v prípade potreby. Platnosť opatrení prijatých podľa rozhodnutia 1999/815/ES bola predĺžená niekoľkými rozhodnutiami, vždy na dodatočné obdobie troch mesiacov a vyprší 20. februára 2004.
(4) Určitý náležitý vývoj sa udial, čo sa týka validovania skúšobných metód migrácie ftalátov a vyhodnotenia rizík týchto ftalátov podľa nariadenia Rady (EHS) č. 793/93 o vyhodnocovaní a kontrole rizík existujúcich látok [4]. Parlament a Rada zvažujú stále opatrenia na boj s rizikami, ktoré predstavujú spomenuté výrobky, ale je potrebné viac času na ukončenie rokovaní o tejto otázke, najmä aby sa zohľadnil nový vedecký vývoj.
(5) Do vyriešenia dosiaľ nerozhodnutých otázkach, a aby sa zabezpečili ciele rozhodnutia 1999/815/Es jeho predĺžení, je potrebné zachovať zákaz uvádzania dotknutých výrobkov na trh;
(6) Niektoré členské štáty vykonali rozhodnutie 1999/815/ES opatreniami uplatniteľnými do 20. februára 2004. Preto je potrebné zabezpečiť predĺženie platnosti týchto opatrení.
(7) Je preto potrebné predĺžiť platnosť rozhodnutia 1999/815/ES, aby sa zabezpečilo, že všetky členské štáty zachovajú zákaz ustanovený uvedeným rozhodnutím.
(8) Smernica 92/59/EHS bola zrušená od 15. januára 2004 a v ten istý deň nahradená smernicou 201/95/ES. článok 13 ods. 2 smernice 2001/95/ES uvádza, že rozhodnutia Komisie požadujúce od členských štátov prijatie opatrení na zabránenie vážnych rizík, ktoré predstavujú niektoré výrobky sú platné po dobu, ktorá neprekročí jeden rok a môžu byť potvrdené pre dodatočné obdobia, z ktorých žiadne nepresiahne jeden rok. Je primerané predĺžiť platnosť rozhodnutia 1999/815/ES na dobu šiestich mesiacov, aby sa umožnil dostatočný čas pre pokrok v oblasti stálych opatrení uvedených v úvodnom ustanovení 4, pri zabezpečení možnosti opätovného preskúmania, v pravý čas, trvania platnosti tohto rozhodnutia.
(9) Opatrenia ustanovené v tomto rozhodnutí sú v súlade so stanoviskom výboru založenom podľa článku 15 smernice 2001/95/ES,
PRIJALA TOTO ROZHODNUTIE:
Článok 1
V článku 5 rozhodnutia 1999/815/ES sa výraz "20. február 2004" nahrádza výrazom "20. august 2004".
Článok 2
Členské štáty okamžite prijmú potrebné opatrenia na zabezpečenie súladu s týmto rozhodnutím a uverejnia tieto opatrenia. Bezodkladne o nich informujú Komisiu.
Článok 3
Toto rozhodnutie je určené členským štátom.
V Bruseli 20. februára 2004